《次韵李大著春日杂诗十首》
宋代·喻良能

贱子知何幸，莱衣老更斑。
白头居杜曲，清梦到香山。
琢句愁雕肾，衔杯喜渥颜。
此身惭暮翼，飞倦未知还。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。